സീതാറാം യെച്ചൂരിയുടെ മാതാവ് കല്പകം യെച്ചൂരി അന്തരിച്ചു ന്യുഡല്ഹി: സി.പി.എം. ജനറല് സെക്രട്ടറി സീതാറാം യെച്ചൂരിയുടെ മാതാവ് കല്പകം യെച്ചൂരി അന്തരിച്ചു. ഗുരുഗ്രാമിലെ ആശുപത്രിയില് ശനിയാഴ്ച വൈകീട്ടായിരുന്നു അന്ത്യം. 89 വയസായിരുന്നു. കല്പകത്തിന്റെ ആഗ്രഹമനുസരിച്ച് മൃതദേഹം മെഡിക്കല് വിദ്യാര്ഥികളുടെ പഠനത്തിനായി എയിംസിനു കൈമാറി. ചെന്നൈ സ്റ്റെല്ല മേരീസ് കോളേജില് നിന്ന് സാമ്ബത്തികശാസ്ത്രത്തില് ബിരുദവും ബനാറസ് ഹിന്ദു സര്വകലാശാലയില് നിന്ന് രാഷ്ട്രതന്ത്രത്തില് ബിരുദാനന്തര ബിരുദവും നേടിയിട്ടുണ്ട്. ഇന്ത്യയും യു.എന്. രക്ഷാസമിതിയും എന്ന വിഷയത്തില് ഒസ്മാനിയ സര്വകലാശാലയില്നിന്ന് എം.ഫിലും കരസ്ഥമാക്കി. സ്ത്രീശാക്തീകരണ പ്രവര്ത്തനങ്ങളില് സജീവസാന്നിധ്യമായിരുന്നു കല്പകം യെച്ചൂരി.